Vho-lamBani: Hu na mafhungo hafha fhethu, mmbudzeni ni songo dzumba Lufuno. U dzumbelwa mafhungo zwi a vhavha nga maanḓa. Dzhielanivho nzhele uri phindulo dzoṱhe dzine na ḓo ṋeiwa a zwi ambi uri ndi dzone ambadzifhele, saizwi vhathu ri sa vhei maipfi nga nḓila i fanaho naho ri tshi vha ri tshi khou amba tshithu tshithihi. Hezwi zwi amba uri phindulo idzi dzine na khou ṋewa afha dzi vha dzi khou ni thusedza uri na inwi ni konevho u ṱuṱulea ni humbule uri arali ho vha hu inwi phindulo ya mbudziso nkene no vha ni tshi ḓo vha no i vhea nga maipfiḓe kana yo vha i tshi ḓo vha yo ima nga tshivhumbeo tshifhio. Lo tsha. Ndi Musumbuluwo. Ṱhanga i hwala na hatsi hafha Venḓa Co-operative Wholesalers. Vhunzhi ha havha vhanna vha no shuma nga fhasi ha Vho Manavhela vha khou dinwa nga babalasi. Na 'Lukumbe-lwa Vho Frantsiṋamusi a lwo ngo tou tsha zwavhuḓi khofheni. Veni na ṱiraka dzi khou ḓi rothela dzi tshi tuta zwine dza tuta. Yo vhuya ya tshaya zwo sokou ralo. Musumbuluwo wa u ranga wa mafheloni a ṅwedzi u kanya zwenezwi.